ISIGIDIMI SAMAXOSA, JANUARY 1, 1875. 7

Mr. Charles Clark umkangeli wezikolo obambele U-Mr. Hogarth ngoku ukula macala angase Burghersdorp apo awuquba kona lomsebenzi. Siya vuya ukuba nokuti sekuqinisekile ukuba uza kubehle alike nomniniwo.

Umzi wabantsundu E-Queenstown kutiwa asikuko nokuba uncolile. Igqira elibe like laya kuwukangela liti alinge mangaliswe ukungcola kwakona kuvelise isifo esiya kutshayela into eninzi! Asazi nokuba nguwo wodwa kusinina umzi onjalo.

I-Genesis—Singa singabakumbuza abaleseshi beta ukuba incwadi ye Genesis iseligqityiwe uku- shicilelwa. Inokufumancka ngepeni ezisitoba. Siya temba ukuba bonke abanokulesesha baya kuzamela ukuyi fumana, bakangele ukuba batini na ngayo, akuko zindawo na kuyo zinteto ifuna ukulungiswa.

Ilitye lokusila—Pakati kwamadoda abeze ku- tabata usapo apa mhla kwacitakalwa ngabesikolo kube kuko no Mr. Siko Radas, umenzi welitye lokusila elise Tsojana pesheya kwe Nciba. Sivuyile ukuva ukuba okukuzala kwemilambo kube kuko akulenzakalisanga kangakanani, nokuba usaqubeka kakuhle umsebenzi walo.

Umshicileli we *Sigidimi* uti banga bangacu- nyelwa ngulo nyaka bonke abatabati baso. Uya- bakumbuza abase ngase mva, kwele mali icala, ukuba unyaka upelile, ngoku singene komtsha. Kuko abase beneminyaka emibini nemitatu kungafiki nto ivela kubo, kanti eyona ndlela kwakumiswe yona kwakukuwubatalela usaqala unyaka.

U-Bishop Colenso pesheya usand’ ukubala incwadi ebalisa indaba ka Langalibalele. Ubesand’ ukuya kanjalo ku Lord Carnarvon umkangeli wemicimbi yekoloni zamangesi, eye kuteta ngalonto. Asikayiva impendulo.; kodwa asikolwa ukuba uya kupumelela kakuhle. Kuko amadoda atile abale emapepeni etetelela izipatamandla zase Natal.

Elusutu.—Uti umfo otile obala kona—apa abantu bangenelwe yindlala. Bayazitengisa kunene igusha nenkomo befuna ukuze baye kutenga ukudla ezivenkileni. Into eninzi ya Besutu iya kwele Diamond. Kanjalo apa bekusand’ ukutetwa ityala lo Mtembu obehlabe umzalwana wake besilwa. Kufumaneke ukuba lowo ubuleweyo beluqalwe nguye olucuku; noko omnye uzuze inyanga 18 etolongweni, wadliwa nokudliwa.

E-Buenos Ayres kubonakala ukuba kuhleliwe ngentlalo embi kunene. Pambi kokuba sinike amazwi omfo obala ekufupi nakona, singati I- Buenos Ayres lilizwe elise South America. Ukulawulwa kwalo kuti kwakupela iminyaka etile abantu banyule umntu abamtandayo ukuba makabapate ixesha elitile, aze lakupela kubuye kunyulwe omnye. Kekaloku ngalo July udluleyo libe lilixesha lokunyula omnye. Bate ke abantu bahlukana, abanye batanda umfo abati ngu Mitre, abanye batanda U-Avenelleda. Lite ke kuba lingapezulu inani elifuna U-Avenelleda kwamiswa yena njengoko linjalo isiko. Ute U- Mitre endaweni yokuyeka watabata izikali. Amacala ke ahluleleneyo apantse ukulingana omabini. Kubonakala ke ngoko ukuba koke kube lixesha kuhlalelwene ngobumpi. Umfo obala ngo November ese Montevedeo kufupi nase Buenos Ayres uti, “Akuko nto ihambisekayo enje ngomsebenzi kona. Ukunqaba kwezinto kubangele ukuba abamanye amazwe abantu bacinge ngokumka. Akuko mini kungeko mntu ubulawayo, oke wati tshe pandle kwakuti ratya usukuba selencame ubomi. Amapepa endaba angavumelani no Avenelleda kutiwe makangashicilelwa. Imali asikuko nokusweleka kumacala omabini. Inkulu ilahlekelo kubantu bomse- benzi. ”

Obetwe Ngumbane.—Umfo otile ontsundu ubetwe ngumbane ngezimvula zibe ziko E-Rouxville ngase Aliwal North. Ute akukangelwa kwafikwa inaliti enkulu yeseyile ibetelekile entloko apo ebebetwe ngumbane, into ke leyo eyenze ukuba afe kwa oko.

E-Mampondweni.—Siva ukuba U-Sir Henry Barkly ubalele ku Mqikela inkosi ya Mampondo ecela ukuba imikombe ivunyelwe ukuba ipume ecwebeni lo Mzimvubu, kuze kanjalo kubeko indlu yokukangela impahla ezipuma kona. UMqikela ubeseza kuhlanganisa amapakati ake.

Umbulali.—Kute kwele Diamond kwatunywa ababanjwa abatatu behamba nedindala elikwa ntsundu ukuba baye kurola imali eyayi biwe yambelwa ndaweni itile. Bemkile ke kanti sekuvunyelwene ngokuba zekubalekwe nayo. Bate bakuyimba baxabana ngayo, wati omnye umbanjwa obezalana nedindala wabaleka nayo, lasuka lona labadubula bobabini abanye, laya kuti bebebaleka ukuze lenze oko. Kusuke kwase kukulula ukuba kube kuko umntu obeyivile into ecetyiweyo noko ete eputuma wafika kuse kumva. Ngoku lise tolongweni idindala.

Amampondo—Umfo otile obala ekula macala ase Mampondweni uti, “ Kwati zingekabipi intsuku idlule I-Governor ama Mpondo awuwela Umtata atimba inkomo 30 namahashe amabini kuba Tembu. Kuseloko ke umsebenzi omkulu apa kukutimbelana. Ngezi ntsuku zidluleyo ama Mpondo ade abonakala ecanda kulo mhlaba kutetwa ngawo ne government, aya kulwa naba Tembu. Lite eloqela lama Mpondo xa ligodukayo lasukelwa ngaba Tembu, kwabulawa omnye Umpondo zabuya zatatyatwa nezo mpahla ebemka nazo. Ute U-Mr. Orpen akuti yini na ukuba Damas ucande kulo mhlaba, wati omnye andina- kukupendula kwangoku.”

Ukutakata—E-Mtata kutiwa kuko umfo ontsundu obenabafazi abatatu, kekaloku emtanda kakulu owesibini. Ute omkulu wangenwa likwele, waza ke wazilalisa ngokungati uyafa. Kubizwe igqira ukuba lize kunyanga. Ute lomfazi wahlangana nalo ukuze limnuke lo utandwayo. Kwakuvunyiswa lenjenjalo okunene, lwaza olusizana Iwabanjwa ngamadoda amane ambeta kunene esiti makade avume ukuba nguye lo wenjenje. Ude wafumana wavuma. Emva koko bambasele umlilo bambopa izandla nenyawo bamcanwaba bonke ubusuku. Kusasa bamshiye kulondawo ukuba baya kufuna izipompolo, kwaza kuse njalo indoda yake yamtabata yaya naye kowabo, apo alike wabonwa ngumlungu oyena ayihlakazileyo lento. Uti inyama yake ibiseliman’ ukuwa yodwa, akuko matemba okuba uya kupila.

Asikuko apa E-South Africa kodwa apo abafazi bapatiswa okwamakoboka endaweni yokupatwa nje “ ngomncedisi ofanelene nomntu.” Uti umfo abati ngu Herbert Barry obala nge Russia, “ Noko zikoyo zininzi indawo abancomekayo ngazo abantu bendidi ezise zantsi E-Russia, kuya kalazeka kanye kona ukubapata kwabo abafazi. Yinto ekoyo futi ukuti umfazi nabantwana beye kubila emsebenzini ibe indoda ikobudala ubutongo emini. Ukuba ute waqubisana nesoka elidala wabuza isizatu sokuba libe alikatshati impendulo ongayi fumanayo yeyokuti, Andikayi boni intombi eyomeleleyo ekuteleyo emsebenzini eya kwenza umsebenzi wam, ndiya kutshata ndakuyi fumana kona nje, hai.” Isiqamo soku kucinezelwa pantsi komfazi kukuba nabo bantu abenyuki. Lendawo itetwa ngu Barry isikumbuza amazwi omnye umfo owati “ Umfazi akadalwanga ngetambo elitatyatwe entloko, kuba wayengenzelwe kuze alaule ; kanjalo akadalwanga ngelitatyatwe elunyaweni, kuba wayengenzelwa kuze anyatelelwe pantsi: koko wadalwa ngobambo ukuze balingane nendoda, lwabe lutatyatwa kufupi nentliziyo ukuze atandwe, akuselwe, abonelelwe.

Ubusela.—Umfo otile oyi Mfengu usand’ uku- belwa imali yake E-Bayi. Ubehlala endlwini ka John Mavuma, Umzulu. Kute ngalevcki idluleyo yaya kusebenza Imfengu ishiya £10 endlwini. Ite ibuya ngokuhlwa yaba ingaseko imali, umnini ndlu *ehambele* E-Bethelsdorp. Akubuya ite le Mfengu ulisela, imali yam ibiwe nguwe. Uyi pendule lonto ngokusuke abaleke ; kodwa ngoku selebuye wabanjwa wasiwa apo baya kona abanje ngaye.

Intlanganiso yabafundisi.—E-Bloemfontein kube kuko intlanganiso yabafundisi bamahlelo ngamahlelo, enje ngale ibase Qonce iminyaka yonke. Ibe ingomhla 4 ka Nobember 1874. Indawo ezinkulu ehlanganela zona, kukufuna ukuba bamanyane ngapezulu abasebenza esitiyeni se Nkosi, nokuze abafundisi bakutazane emsebenzini bancedane ukuliqubela ilizwi apo lingekaziwa; baze kanjalo bakangele ukuba akangetina lamasiko akoyo pakati kwabantsundu bawapate ngaluhlobo lunye bonke, bati ukuba bati makulotyolwe kube njalo kuwo onke amacala, ukuba bati makungalotyolwa bavumelane bonke. Abebeko ke abafundisi bebevela kula mahlelo, Dutch Reform­ed Church, Paris Evangelical Society, Wesleyan Church, Lutheran. Abangavumanga ukuyi ngena ngabeyase England. Izinto ekube kuxoxwa ngazo zezi—Ukwaluka, izitembu nokulobola, ijiki ubunxila pakati kwabamhlope nabantsundu, uba- patizo, ukutshata, ukwamkelelwa erementeni kwa- bapatizwa bese bancinane, indawo ezifuna abafu- ndisi, umsebenzi wokulima nokufuya pakati kwa- bantsundu, itikiti, abashumayeli abantsundu ukuba bafanele ukuti ga pina emfundweni, size isimo sabo sibe yintonina, baze kanjalo bavuzwe ngantonina abaleseshi bezibalo nabafundisi bentsapo, nokuba kungatiwanina ukuvuselelwa intlumo yobulungisa kwabantsundu.

OFUNA ABAFUNDISI BENTSAPO.

Umfundisi wase Qonce U-Rev. J. Harper ufuna abafundisi bentsapo nokuba babini. Abaufunayo lomsebenzi mebaze baye kuye mhlaumbi batumele incwadi, bangasilibali isiqiniselo sesimilo nemfundo.

INTENGO EZIZA KUBAKO.

Ngo 21 ka January 1875 kumhlaba ka Africa Isaacs kuya kutengiswa imihlaba emibini nendlu, nengusha ezi 50, nezinye impahla.

Ngo 5 ka January E-Blinkwater kuya kutengiswa izipani zenkabi 3, amahashe 20, iqelana lemazi zenkomo, igusha 400, nezinye izinto.

Ngomhla 16 wale nyanga E-Hope Town kuko umhlaba oya kutengiswa neqela elikulu legusha nenkabi namahashe.

Ngomhla 17 ka Februrry E-Sterkstroom, indawo ekuza kwakiwa umzi omtsha kuyo ngase. Burghersdorp kuya kutengiswa imihlatyana yezindlu nezitiya efike kumakulu amane.

AMANANI OKUTWALWA KWEMPAHLA  
ZINQWELO EZISUKA E-BAYI.

|  |  |
| --- | --- |
| Ngekulu | leponti ukuya, |
| E-Alice | . . 4 6 ne 5 0 |
| Aliwal North | . . 12 6 ne 13 0 |
| Adelaide . | . . 5 0 ne 5 6 |
| Bedford | 5 0 ne 5 6 |
| Bloemfontein | . . 22 6 ne 22 6 |
| Burghersdorp . | . 12 6 ne 13 0 |
| Colesberg . , | . 14 6 ne 15 0 |
| Cradock | . . 7 6 ne 8 0 |
| Dordrecht | . . 9 6 ne 10 0 |
| Fauresmith | . 19 0 ne 20 0 |
| Fort Beaufort . | . . 4 6 ne 5 0 |
| Fort Peddie | 4 6 ne 5 0 |
| Graaff-Reinet . | . 7 0 ne 7 6 |